บาทเปิด 35.55 อ่อนค่า
เปิดตลาดเช้านี้เงินบาทอ่อนค่าลงไปที่ระดับ  35.55 บาท/เหรียญสหรัฐ หลังตลาดกังวลเหตุระเบิดแยกราชประสงค์
18 ส.ค. 2558

เปิดตลาดเช้านี้เงินบาทอ่อนค่าลงไปที่ระดับ  35.55 บาท/เหรียญสหรัฐ หลังตลาดกังวลเหตุระเบิดแยกราชประสงค์
นักค้าเงินธนาคารกรุงเทพ เปิดเผยว่า ตลาดการซื้อขายเงินบาทเช้านี้เปิดตลาดที่ระดับ 35.50 – 35.55 บาท/เหรียญสหรัฐ ปรับตัวอ่อนค่าลง 13-16 สตางค์ หรือ 0.37-0.45% เมื่อเทียบกับช่วงปิดตลาดเมื่อวานนี้(17 ส.ค.)ที่ระดับ 35.37-35.39 บาท/เหรียญสหรัฐ ซึ่งปัจจัยสำคัญที่ทำให้ปรับลดลงมาจากตลาดมีความกังวลต่อสถานการณ์เหตุระเบิดที่บริเวณสี่แยกราชประสงค์เป็นหลัก บวกกับปัจจัยในต่างประเทศเองที่ทำให้เงินบาทและสกุลในภูมิภาคยังอยู่ในทิศทางอ่อนค่าเมื่อเทียบกบเงินเหรียญสหรัฐ
“ตลาดการซื้อขายเงินบาทเช้านี้ปรับตัวลดลงตามปัจจัยในประเทศจากเหตุระเบิดเป็นสำคัญ และแนวโน้มยังอ่อนค่าต่อ คาดว่ากรอบวันนี้จะอยู่ที่ระดับ 35.45 -35.60 บาท/เหรียญสหรัฐ” นักค้าเงินระบุ